Հավելված N 3

Էկոնոմիկայի նախարարի

2024 թվականի ապրիլի 12-ի

N 1025-Լ հրամանի

**ԿԱՐԳ**

**«ԲՈՒՍԱԲՈՒԾՈՒԹՅԱՆ ԱՋԱԿՑՈՒԹՅԱՆ» ԾՐԱԳՐԻ ՄՈՆԻԹՈՐԻՆԳԻ ԻՐԱԿԱՆԱՑՄԱՆ**

1. Սույն կարգով կանոնակարգվում է ՀՀ կառավարության 2024 թվականի մարտի 14-ի N 384-Լ որոշմամբ հաստատված «Բուսաբուծության աջակցության» ծրագրի (այսուհետ` Ծրագիր) 19-րդ և 21-րդ կետերի իրականացումը։
2. Ծրագրի շրջանակներում համատարած մոնիթորինգն իրականացվում է համապատասխան համայնքի ղեկավարի հրամանով ստեղծված հանձնաժողովի (այսուհետ՝ Հանձնաժողով) կողմից, իսկ ընտրանքային մոնիթորինգը մարզի շահառուների թվի առնվազն 20 % ընդգրկելիությամբ՝ համապատասխան մարզպետի աշխատակազմի և Հայաստանի Հանրապետության էկոնոմիկայի նախարարության (այսուհետ՝ Նախարարություն) ներկայացուցչի միջոցով՝ մինչև տվյալ մշակաբույսի բերքահավաքը։
3. Նախարարության ներկայացուցչի մասնակցությամբ մարզպետի աշխատակազմի կողմից ընտրանքային մոնիթորինգի 20 %-ում ներառվող շահառուների ընտրությունն իրականացվում է Նախարարության միջոցով։
4. Համատարած և ընտրանքային մոնիթորինգներն իրականացվում են ցանքատարածություններ այցելությունների, փաստաթղթերի և ցանքատարածության ուսումնասիրության միջոցով և շահառուի կողմից կատարված ցանքատարածություն այցելության վերաբերյալ վերջինիս հետ կապի միջոցներով նախապես պայմանավորվածությունից հետո։
5. Շահառուի հետ ցանքատարածություն այցելության պայմանավորվածություն ձեռք

բերելու անհնարինության պարագայում համատարած մոնիթորինգի դեպքում գրավոր տեղեկացվում է համայնքը, իսկ ընտրանքային մոնիթորինգի դեպքում՝ համապատասխան մարզպետի աշխատակազմը, որի արդյունքում փոխհատուցում չի տրամադրվում։

1. Համատարած մոնիթորինգն իրականացվում է տվյալ մշակաբույսի բերքահավաքից առավելագույնը 2 ամիս առաջ փոխհատուցում ստանալու նպատակով շահառուի կողմից թղթային եղանակով համայնքի կամ բնակավայրի վարչական ղեկավարին Ծրագրի 17-րդ կետով սահմանված դիմում և կից փաստաթղթեր ներկայացնելուց հետո։
2. Ծրագրի 9-րդ կետի 3-րդ ենթակետով սահմանված ժամկետներում ըստ մարզերի և մշակաբույսերի տեսակների հավաստագրված սերմերով ցանք իրականացնելու դեպքերում և Ծրագրի 13-րդ և 17-րդ կետերով սահմանված փաստաթղթերի առկայության և դրանում առկա տեղեկատվության համապատասխանության պարագայում համատարած և ընտրանքային մոնիթորինգների արդյունքում տրվում է դրական եզրակացություն։
3. Համատարած մոնիթորինգի արդյունքում կից լուսանկարներով կազմվում է արձանագրություն՝ համաձայն Ձևի, որը ստորագրվում է Հանձնաժողովի անդամների և շահառուի կողմից։
4. Լուսանկարներում հստակ պետք է երևա ամբողջ ցանքատարածությունը, ցանքատարածությունում բույսերը և դրանց վիճակը։
5. Ընտրանքային մոնիթորինգի դեպքում կից լուսանկարներով կազմված արձանագրությունը՝ համաձայն Ձևի ստորագրվում է մարզպետի աշխատակազմի և Նախարարության ներկայացուցչի և շահառուի կողմից։
6. Ընտրանքային մոնիթորինգի իրականացման ընթացքում նախարարության ներկայացուցիչ է հանդիսանում «Գյուղատնտեսական ծառայությունների կենտրոն» պետական ոչ առևտրային կազմակերպության համապատասխան ստորաբաժանումը։
7. Հանձնաժողովը ծրագրի շրջանակներում կատարված ցանքատարածություններում համատարած մոնիթորինգն իրականացնելուց հետո 15 աշխատանքային օրվա ընթացքում ամփոփում է իր կողմից իրականացված մոնիթորինգի արդյունքներին և մոնիթորինգի դրական եզրակացությանը կցելով անշարժ գույքի (գյուղատնտեսական նշանակության հողի) նկատմամբ սեփականության իրավունքը հավաստող պետական գրանցման վկայականի պատճենը, պայմանագրային հիմունքներով առնվազն մեկ տարի ժամկետով վարձակալության (ենթավարձակալության) կամ օգտագործման դեպքում՝ նաև նոտարական կարգով վավերացված այդ պայմանագրի պատճենը, կամ համայնքի կամ բնակավայրի վարչական ղեկավարի կողմից տրված տեղեկանքը՝ գյուղատնտեսական նշանակության հողը շահառուի կողմից փաստացի օգտագործվելու վերաբերյալ (տեղեկանքում պարտադիր նշվում է շահառուի կողմից փաստացի օգտագործվող հողամասի կադաստրային ծածկագիրը)) շահառուների վերաբերյալ տեղեկատվությունը ներկայացնում է Նախարարություն՝ նախարարության կողմից մշակված ու հաստատված համայնքին և մարզպետի աշխատակազմին տրամադրված ձևաչափով։
8. Մարզպետի աշխատակազմը ընտրանքային մոնիթորինգից հետո առավելագույնը 1 ամսվա ընթացքում ամփոփում է իր կողմից իրականացված ընտրանքային մոնիթորինգի արդյունքները և ներկայացնում է Նախարարություն՝ սույն կարգի 6-րդ կետով սահմանված Ձևի համաձայն։